cyanic-selkie/wikianc huggingface dataset:
রেডিও অস্ট্রেলিয়া
ইতিহাস
রেডিও অস্ট্রেলিয়া ১৯৭০ ও ১৯৮০ এর দশকে এশিয়ান অঞ্চলে সম্প্রচারের যথেষ্ট পরিসর ছিল। এটা চীনে ব্যাপক জনপ্রিয় ছিল, কারণ সেই সময় সেখানে চীনা কমিউনিস্ট পার্টি সরকার কর্তৃক নিয়ন্ত্রিত একমাত্র বিকল্প গণমাধ্যম উপস্থিত ছিলো। ১৯৯০/৯১ সালে প্রথম উপসাগরীয় যুদ্ধের সময় ডারউইন স্টেশন ইরাকে ধরা পড়া প্রবাসী অস্ট্রেলিয়ানদের এবং সৌদি আরবে কর্মরত অন্যান্যদের মূল্যবান তথ্য এবং সহায়তা প্রদান করেছিল।
১৯৯৩ সালে, এবিসি তার আন্তর্জাতিক টিভি সম্প্রচার চালু করেছিল, কিন্তু রেডিও অস্ট্রেলিয়ার বাজেট হাওয়ার্ড সরকারের অধীনে উল্লেখযোগ্যভাবে হ্রাস করা হয়েছিল, যার ফলে এর ক্যান্টোনিজ, থাই এবং ফরাসি এলাকার পরিষেবাগুলি বন্ধ হয়ে গিয়েছিল। সেইসাথে দক্ষিণ-পূর্ব এশিয়ায় শর্ট-ওয়েভ ট্রান্সমিটার বন্ধ করে দেওয়া হয়েছিল। এই পদক্ষেপটি সংবাদপত্রের সম্পাদকদ ও রাজনীতিবিদদের দ্বারা নিন্দা করেছিল, যারা এই অঞ্চলে অস্ট্রেলিয়ার " নরম শক্তি " চালনার ক্ষমতা হারাতে দেখেছিল। ম্যানসফিল্ড রিভিউ কাটছাঁটের দিকে পরিচালিত করেছিল এবং পরামর্শ দিয়েছে যে আন্তর্জাতিক টেলিভিশন ডিএফএটি দ্বারা সমর্থিত হতে পারে। আর্থিক ও রাজনৈতিক চাপের কারণে ডারউইনের কক্স উপদ্বীপ থেকে ট্রান্সমিশনও ১৯৯০ এর দশকের শেষের দিকে বন্ধ হয়ে যায়।
জানুয়ারি ২০১৭-এ এবিসি প্রশান্ত মহাসাগরীয় অঞ্চলে তার শেষ শর্ট-ওয়েভ রেডিও সম্প্রচার বন্ধ করে দেয়। ভানুয়াতুর প্রধানমন্ত্রী, চার্লট সালওয়াই উদ্বেগ প্রকাশ করেছিলেন, ২০১৫ সালে ঘূর্ণিঝড় পামের সময় তার দেশকে শর্ট-ওয়েভ পরিষেবা দ্বারা সাহায্য করা হয়েছিল; শর্ট-ওয়েভ ট্রান্সমিশন এফএম পরিষেবা ছাড়াই প্রত্যন্ত দ্বীপে পৌঁছতে সক্ষম, এবং জরুরি তথ্য ও সতর্কতা সরবরাহ করতে সক্ষম ছিলো। এবিসি-র পূর্ববর্তী ফ্রিকোয়েন্সিগুলি চীনের জাতীয় সম্প্রচারকারী চায়না রেডিও ইন্টারন্যাশনাল দ্বারা কেনা হয়েছিল। এবিসি বস মিশেল গুথরি ২০১৭ সালের ফেব্রুয়ারিতে শর্ট-ওয়েভ রেডিও সম্প্রচার বন্ধ করার বিষয়ে সিনেটের অনুমানে চেষ্টা করা হয়েছিল এই সিদ্ধান্তটি গবাদি পশু স্টেশনের মালিক, আদিবাসী রেঞ্জার গোষ্ঠী এবং জেলেদের কাছ থেকে সমালোচনা আকৃষ্ট করেছিল, যারা যুক্তি দেয় যে এটি সম্প্রদায়ের পরামর্শ ছাড়াই করা হয়েছিল এবং এটি প্রত্যন্ত অঞ্চলের মানুষকে গুরুত্বপূর্ণ জরুরি সতর্কতা থেকে বঞ্চিত করবে, যার ফলে নিক জেনোফন এবিসিকে শর্ট-ওয়েভ রেডিও পুনরায় চালু করতে বাধ্য করার জন্য আইন প্রবর্তন করে। ২০১৭ সালের সেপ্টেম্বরে নিক জেনোফোন টিম ঘোষণা করেছিল যে তারা এশিয়া প্যাসিফিক অঞ্চলে অস্ট্রেলিয়ান সম্প্রচার পরিষেবার নাগালের পর্যালোচনার বিষয়ে আলোচনা করেছে, যার মধ্যে সরকারের মিডিয়া সংস্কার বিলে শর্ট-ওয়েভ প্রযুক্তি ব্যবহার করা উচিত কিনা তা পরীক্ষা করা।
২০২০ সালের ১৪-১৫ মার্চে তারিখে শেপার্টন এবং জেলা অ্যামেচার রেডিও ক্লাব একটি বিশেষ ইভেন্ট স্টেশন ভিআই৩আরএ (VI3RA) এর আয়োজন করে, যেখানে অপেশাদার রেডিও অপারেটররা বিশ্বব্যাপী অপেশাদার রেডিও অপারেটরদের সাথে যোগাযোগ করার জন্য শেপার্টন সাইটে অব্যবহৃত অ্যান্টেনা অ্যারেগুলির সাথে তাদের সরঞ্জামগুলি সংযুক্ত করেছিল।
মজপহিতস্য সূর্য
মজপহিতস্য সূর্য (কাউই: ꦯꦸꦂꦪꦩꦗꦥꦲꦶꦠ꧀, मजपहितस्य सूर्य, ; মজপহিতের সূর্য) হল মজপহিৎ যুগের ধ্বংসাবশেষে পাওয়া প্রতীক । প্রতীকটি সাধারণত আট-বিন্দুযুক্ত সূর্য রশ্মির রূপ নেয় এবং কেন্দ্রে গোলাকার অংশটি হিন্দু দেবতাদের চিত্রিত করে। প্রতীকটি সাধারণত সূর্যের রশ্মি দ্বারা আলোকিত একটি মহাজাগতিক চিত্রের রূপ নিতে পারে, বা সাধারণ সূর্য রশ্মি সহ একটি সাধারণ বৃত্ত। মজপহিৎ যুগে সূর্য প্রতীকের জনপ্রিয়তার কারণে, এটি মজপহিৎ সাম্রাজ্যের সাম্রাজ্যিক প্রতীক হিসেবে কাজ করতে পারে বলে ধারণা করা হয়েছে।
লালসালু (দ্ব্যর্থতা নিরসন)
লালসালু দ্বারা বুঝানো হতে পারে:
জিমি বিঙ্কস
জেমস গ্রাহাম বিঙ্কস (Jimmy Binks; জন্ম: ৫ অক্টোবর, ১৯৩৫) ইয়র্কশায়ারের হাল এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ারের প্রতিনিধিত্ব করেছেন জিমি বিঙ্কস। দলে তিনি মূলতঃ উইকেট-রক্ষকের দায়িত্ব পালন করতেন। ক্রিকেটবোদ্ধাদের অভিমত, তিনি তার সময়কালের সেরা উইকেট-রক্ষক ছিলেন। তাস্বত্ত্বেও সীমিত আকারের ব্যাটিংশৈলী উপস্থাপনার কারণে মাত্র দুই টেস্টে অংশগ্রহণের সুযোগ ঘটে তার।
১৯৬৩-৬৪ মৌসুমে ভারতের বিপক্ষে দুই টেস্ট খেলেছিলেন। দলের অন্যান্য খেলোয়াড়ের আঘাতপ্রাপ্তির কারণে চার ইনিংসের তিনটিতেই ব্যাটিং উদ্বোধনে নেমেছিলেন তিনি।
খেলোয়াড়ী জীবন
বিঙ্কসের কাউন্টি চ্যাম্পিয়নশীপের খেলোয়াড়ী জীবন অসাধারণ ছিল। জুন, ১৯৫৫ সালে ইয়র্কশায়ারের সাথে যুক্ত হন। এরপর থেকে প্রত্যেক মৌসুমেই চ্যাম্পিয়নশীপের খেলায় নিজেকে জড়িয়ে রেখেছেন। ১৯৬৯ মৌসুম শেষে এ ক্লাব থেকে অবসরগ্রহণ করেন। এ সময়কালে ইয়র্কশায়ার সাতবার কাউন্টি চ্যাম্পিয়নশীপের শিরোপা জয় করে।
অর্জনসমূহ
সর্বকালের সেরা উইকেট-রক্ষকের তালিকায় বিঙ্কস ১৯শ স্থান দখল করে আছেন। নিজের নামের পাশে ১০৭১টি প্রথম-শ্রেণীর ডিসমিসাল লিখিয়েছেন। এক ইংরেজ মৌসুমে সর্বাধিক ক্যাচ তালুবন্দী করার রেকর্ড ধারণ করে আছেন। ১৯৬০ সালে ৯৬ ক্যাচ নেয়ার পাশাপাশি আরো ১১ স্ট্যাম্পিংয়ের সাথে নিজনাম যুক্ত করেছেন।
১৯৬৭ সালে আর্থিক সুবিধাগ্রহণের বছর লাভ করেন যা ইয়র্কশায়ারের বিভিন্ন স্থানে অনুষ্ঠিত হয়েছিল। ২৪, ২৬ ও ২৭ জুন তারিখে হেডিংলিতে আর্থিক সুবিধাগ্রহণের খেলায় অংশ নেন তিনি।
১৯৬৯ সালে উইজডেন কর্তৃক বর্ষসেরা ক্রিকেটার মনোনীত হন তিনি।
মূল্যায়ন
বিঙ্কসের স্বল্পকালীন আন্তর্জাতিক খেলোয়াড়ী জীবন প্রসঙ্গে বিশিষ্ট ক্রিকেট ধারাভাষ্যকার কলিন বেটম্যান মন্তব্য করেন যে, ইয়র্কশায়ারে অবস্থানকালে বিঙ্কস তার উদ্দামতাকে উপস্থাপন করতে ব্যর্থ হয়েছেন। এছাড়াও তিনি জরুরি উদ্বোধনী ব্যাটসম্যানের ভূমিকায় অবতীর্ণ হয়েছিলেন।
ইয়র্কশায়ার কাউন্টি ক্রিকেট ক্লাবের সভাপতি স্যার উইলিয়াম ওরস্লি মন্তব্য করেন যে, ইয়র্কশায়ারের ক্রিকেটের ইতিহাসে কোন খেলোয়াড়ই জিমি বিঙ্কসের তুলনায় অধিক সময় দিতে পারেননি।
মোরশেদুল ইসলাম
মোরশেদুল ইসলাম (জন্ম: ১৯৫৭, ঢাকা) একজন বিখ্যাত বাংলাদেশী চলচ্চিত্র পরিচালক। চলচ্চিত্র পরিচালনার জন্য তিনি একাধিক জাতীয় এবং আন্তর্জাতিক পুরস্কার অর্জন করেছেন।
তার পরিচালিত প্রথম স্বল্পদৈর্ঘ্য চলচ্চিত্র আগামী (১৯৮৪)। ছবিটির জন্য তিনি ১০ম ভারতীয় আন্তর্জাতিক চলচ্চিত্র উত্‍সবে শ্রেষ্ঠ পরিচালনার জন্য 'রৌপ্য ময়ূর' এবং ৯ম জাতীয় চলচ্চিত্র পুরস্কারে শ্রেষ্ঠ স্বল্পদৈর্ঘ্য চলচ্চিত্রের পুরস্কার লাভ করেন। ১৯৯৩ সালে নির্মাণ করেন চাকা। এটিও আন্তর্জাতিকভাবে প্রশংসিত হয় এবং তিনি মানহাইম-হেইডেলবার্গ আন্তর্জাতিক চলচ্চিত্র উত্‍সব থেকে শ্রেষ্ঠ পরিচালনার জন্য আন্তর্জাতিক জুরি পুরস্কার এবং ডানকার্ক আন্তর্জাতিক চলচ্চিত্র উত্‍সব থেকে শ্রেষ্ঠ চলচ্চিত্র হিসেবে 'গ্রাঁ প্রিঁ' ও শ্রেষ্ঠ পরিচালনার জন্য আন্তর্জাতিক জুরি পুরস্কার অর্জন করে। নব্বইয়ের দশকের শেষের দিকে নির্মাণ করেন দীপু নাম্বার টু (১৯৯৬) এবং দুখাই (১৯৯৭)। দুখাই শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার লাভ করে। ২০০০-এর দশকে নির্মাণ করেন দূরত্ব (২০০৪), খেলাঘর (২০০৬) এবং প্রিয়তমেষু (২০০৯)। ২০১১ সালে নির্মাণ করেন আমার বন্ধু রাশেদ। ছবিটি প্রশংসিত হয়। ২০১৫ সালে নির্মাণ করেন অনিল বাগচীর একদিন। ছবিটি জাতীয় এবং আন্তর্জাতিক অঙ্গনে প্রশংসিত হয়। মোরশেদুল ইসলাম ছবিটির জন্য যৌথভাবে শ্রেষ্ঠ চলচ্চিত্র এবং প্রথমবারের মত শ্রেষ্ঠ পরিচালক বিভাগে জাতীয় চলচ্চিত্র পুরস্কার লাভ করেন।
জন্ম ও শিক্ষাজীবন
মোরশেদুল ইসলাম ১৯৫৭ সালে পুরোনো ঢাকার লালবাগের উর্দূ রোডে জন্মগ্রহণ করেন। প্রথম সুস্থধারার চলচ্চিত্র নির্মাতা হিসেবে তিনি পরিচিত। শিক্ষাজীবনের শুরুতে তিনি প্রথম ভর্তি হন পুরনো ঢাকার চাঁদনীঘাট এলাকার একটি প্রাইমারি স্কুলে। এরপর তিনি ভর্তি হন এক সময়ের বিখ্যাত নবকুমার ইনস্টিটিউশনে। এখানে তিনি সপ্তম শ্রেণি পর্যন্ত লেখাপড়া করেন। এরপর ওয়েস্টার্ন হাইস্কুলে অষ্টম শ্রেণিতে ভর্তি হন। ১৯৭৪ সালে তিনি ম্যাট্রিক পাস করেন। তিনি ইন্টারমিডিয়েট পাস করেন ঢাকা কলেজ থেকে। পরবর্তীতে তিনি ঢাকা বিশ্ববিদ্যালয়ে সাংবাদিকতায় ভর্তি হন এবং ক্লাস শুরু করেন। মেডিকেলের ফলাফল আসলে তিনি সিলেট মেডিকেলে পড়ার সুযোগ পান এবং পরিবারের পীড়াপীড়িতে মেডিকেলে ভর্তি হন। কিন্তু দুই মাস ক্লাস করে সেখান থেকে চলে আসেন এবং ঢাকা বিশ্ববিদ্যালয়ে ফার্মেসি বিভাগে ভর্তি হন।
কর্মজীবন
মোরশেদুল ইসলাম ১৯৮৪ সালে স্বল্পদৈর্ঘ্য চলচ্চিত্র আগামী পরিচালনার মাধ্যমে তার চলচ্চিত্রাঙ্গনে যাত্রা শুরু করেন। এটি পরিচালনার জন্য তিনি ১৯৮৫ সালে প্রদত্ত জাতীয় চলচ্চিত্র পুরস্কারে শ্রেষ্ঠ স্বল্পদৈর্ঘ্য চলচ্চিত্র বিভাগে পুরস্কার অর্জন করেন। নয়াদিল্লীতে অনুষ্ঠিত ১০ম আন্তর্জাতিক চলচ্চিত্র উত্‍সবে চলচ্চিত্রটি প্রদর্শিত হয় এবং তিনি শ্রেষ্ঠ পরিচালনার জন্য 'রৌপ্য ময়ূর' অর্জন করেন। ১৯৯৩ সালে সেলিম আল দীন রচিত চাকা গল্প অবলম্বনে নির্মাণ করেন চাকা। এটি একটি লাশ বহনকারী গরুর গাড়ি এবং গাড়োয়ানের গল্প। চলচ্চিত্রটি মানহাইম-হেইডেলবার্গ আন্তর্জাতিক চলচ্চিত্র উত্‍সবে প্রদর্শিত হয় এবং তিনি শ্রেষ্ঠ পরিচালনার জন্য আন্তর্জাতিক জুরি পুরস্কার লাভ করেন। পরের বছর ডানকার্ক আন্তর্জাতিক চলচ্চিত্র উত্‍সবে চলচ্চিত্রটি প্রদর্শিত হয় এবং শ্রেষ্ঠ চলচ্চিত্র হিসেবে 'গ্রাঁ প্রিঁ' ও শ্রেষ্ঠ পরিচালনার জন্য আন্তর্জাতিক জুরি পুরস্কার অর্জন করে। ১৯৯৬ সালে মুহম্মদ জাফর ইকবাল রচিত কিশোর উপন্যাস দীপু নাম্বার টু অবলম্বনে নির্মাণ করেন দীপু নাম্বার টু। দুই কিশোরের দুঃসাহসিক ভ্রমণ ও দেশের প্রত্নতাত্ত্বিক নিদর্শন রক্ষার পটভূমি নিয়ে এই ছায়াছবির গল্প। চলচ্চিত্রটি শ্রেষ্ঠ পার্শ্বচরিত্রে অভিনেতা ও শ্রেষ্ঠ শিশুশিল্পী বিভাগে জাতীয় চলচ্চিত্র পুরস্কার লাভ করে। পরের বছর তার নিজের লেখা কাহিনী নিয়ে নির্মাণ করেন দুখাই। প্রাকৃতিক দুর্যোগ পরিস্থিতিতে উপকূলীয় অঞ্চলের মানুষের জীবন সংগ্রাম এই ছায়াছবির উপজীব্য বিষয়। চলচ্চিত্রটি শ্রেষ্ঠ চলচ্চিত্রসহ নয়টি বিভাগে জাতীয় চলচ্চিত্র পুরস্কার অর্জন করে।
২০০৪ সালে জনপ্রিয় সাহিত্যিক হুমায়ূন আহমেদ রচিত উপন্যাস অবলম্বনে নির্মাণ করেন দূরত্ব। চলচ্চিত্রটি শ্রেষ্ঠ শিশুশিল্পী বিভাগে জাতীয় চলচ্চিত্র পুরস্কার লাভ করে। চলচ্চিত্রটি ২০০৬ সালে লন্ডনে বাংলাদেশ চলচ্চিত্র উত্‍সবে প্রদর্শিত হয় এবং শ্রেষ্ঠ চলচ্চিত্রের পুরস্কার লাভ করে। ২০০৬ সালে মাহমুদুল হক রচিত উপন্যাস খেলাঘর অবলম্বনে নির্মাণ করেন খেলাঘর: Dollhouse। এটি ২০১২ সালে সার্ক চলচ্চিত্র উৎসব-এ প্রদর্শিত হয় এবং তিনি শ্রেষ্ঠ পরিচালনার জন্য আন্তর্জাতিক জুরি পুরস্কার অর্জন করেন। এছাড়া একই বছর নয়াদিল্লিতে আয়োজিত ৩য় বাংলাদেশ চলচ্চিত্র উৎসবে প্রদর্শিত হয়। ২০০৯ সালে হুমায়ূন আহমেদ রচিত প্রিয়তমেষু উপন্যাস অবলম্বনে নির্মাণ করেন প্রিয়তমেষু। দুই নারীর প্রতিবাদের চিত্র তুলে ধরা হয়েছে এই চলচ্চিত্রের গল্পে। এটি ২০১২ সালে সার্ক চলচ্চিত্র উৎসবে প্রদর্শিত হয়। চলচ্চিত্রটি ২০১৪ সালে প্রদত্ত বাচসাস পুরস্কার-এ শ্রেষ্ঠ চলচ্চিত্র ও শ্রেষ্ঠ পরিচালকসহ সাতটি বিভাগে পুরস্কার লাভ করে।
২০১১ সালে মুহম্মদ জাফর ইকবাল রচিত আমার বন্ধু রাশেদ উপন্যাস অবলম্বনে নির্মাণ করেন আমার বন্ধু রাশেদ। বাংলাদেশের স্বাধীনতা যুদ্ধ চলাকালীন এক কিশোরের যুদ্ধে অবদান চিত্রিত হয়েছে এই ছায়াছবিতে। চলচ্চিত্রটি ২০১২ সালে নয়াদিল্লিতে আয়োজিত ৩য় বাংলাদেশ চলচ্চিত্র উৎসবে প্রদর্শিত হয়। ২০১৩ সালে প্রদত্ত জাতীয় চলচ্চিত্র পুরস্কারে তিনটি বিভাগে পুরস্কার অর্জন করে। এছাড়া ২০১৫ সালে চলচ্চিত্রটি জয়পুরহাটে আয়োজিত ১ম শিশু চলচ্চিত্র উৎসবে প্রদর্শিত হয়। ২০১৫ সালে হুমায়ূন আহমেদ রচিত অনিল বাগচীর একদিন উপন্যাস অবলম্বনে নির্মাণ করেন অনিল বাগচীর একদিন। এই বছর চলচ্চিত্রটি কলম্বো আন্তর্জাতিক চলচ্চিত্র উৎসব এবং ব্যাংককের ওয়ার্ল্ড ফিল্ম ফেস্টিভ্যালে প্রদর্শিত হয়। ২০১৬ সালে ঢাকা আন্তর্জাতিক চলচ্চিত্র উৎসব প্রদর্শিত হয় এবং জুরি স্পেশাল মেনশনে শ্রেষ্ঠ চলচ্চিত্রের পুরস্কার অর্জন করে। এছাড়া একই বছর মেরিল-প্রথম আলো পুরস্কার-এ সমালোচকদের বিচারে শ্রেষ্ঠ চলচ্চিত্রের পুরস্কার লাভ করে। এছাড়া ৪০তম জাতীয় চলচ্চিত্র পুরস্কারে শ্রেষ্ঠ চলচ্চিত্র এবং শ্রেষ্ঠ পরিচালক বিভাগে পুরস্কার লাভ করেন। মোরশেদুল ইসলাম বর্তমানে সময় টেলিভিশনের সাথে যুক্ত রয়েছেন।
ইয়োহান ইয়োহানসন
ইয়োহান গুনার ইয়োহানসন (১৯ সেপ্টেম্বর ১৯৬৯ - ৯ ফেব্রুয়ারি ২০১৮) ছিলেন একজন আইসল্যান্ডীয় সুরকার। তিনি মঞ্চ, নৃত্য, টেলিভিশন ও চলচ্চিত্রে বিভিন্ন ধারার সুর সৃষ্টি করেছেন। তার কাজের ধরনে ঐতিহ্যবাহী ঐকতান বাদকদলের সাথে সমকালীন ইলেকট্রনিক উপাদানের মিশ্রণ পাওয়া যায়।
ইয়োহান ২০০২ সাল থেকে একক অ্যালবাম প্রকাশ করে আসছেন। ২০১৬ সালে তিনি ডয়েচে গ্রামোফোনের সাথে চুক্তিবদ্ধ হন এবং এই কোম্পানি থেকে তার শেষ একক অ্যালবাম ওরফি প্রকাশ করেন। চলচ্চিত্রে তার কয়েকটি উল্লেখযোগ্য কাজ হল দ্যনি ভিলনোভের প্রিজনার্স (২০১৩), সিকারিও (২০১৫) ও অ্যারাইভাল (২০১৬) এবং জেমস মার্শের দ্য থিওরি অব এভরিথিং (২০১৪)। তিনি দ্য থিওরি অব এভরিথিং ও সিকারিও চলচ্চিত্রের জন্য শ্রেষ্ঠ মৌলিক সুর বিভাগে একাডেমি পুরস্কারের মনোনয়ন লাভ করেন; এবং প্রথমটির জন্য শ্রেষ্ঠ মৌলিক সুর বিভাগে গোল্ডেন গ্লোব পুরস্কার অর্জন করেন। তিনি ড্যারেন আরোনোফস্কির মাদার! (২০১৭) চলচ্চিত্রের সঙ্গীত ও শব্দ উপদেষ্টা ছিলেন। তার সুরারোপিত ম্যারি ম্যাগডালেন ও ম্যান্ডি চলচ্চিত্র দুটি তার মৃত্যুর পর মুক্তি পায়।
তার পরিচালিত একমাত্র চলচ্চিত্র লাস্ট অ্যান্ড ফার্স্ট মেন তার মৃত্যুর দুই বছর পর ৭০তম বার্লিন আন্তর্জাতিক চলচ্চিত্র উৎসবে প্রদর্শিত হয়।
চিত্রা নদীর পারে
চিত্রা নদীর পারে তানভীর মোকাম্মেল পরিচালিত ১৯৯৮ সালের বাংলাদেশী চলচ্চিত্র। ১৯৪৭ সালের দেশবিভাগ তৎকালীন পূর্ব পাকিস্তানে হিন্দুদের জীবনে যে প্রভাব ফেলেছিল, তা এই ছবিতে দেখানো হয়েছে। কাহিনীর শুরু ১৯৪৭ থেকে এবং শেষ হয় ৬০'-এর দশকে। অভিনয় করেছেন মমতাজউদ্দীন আহমেদ, আফসানা মিমি, তৌকির আহমেদ, রওশন জামিল, সুমিতা দেবী প্রমুখ। ছবিটি বিভিন্ন দেশের চলচ্চিত্র উৎসবে প্রদর্শিত হয় এবং ২৪তম জাতীয় চলচ্চিত্র পুরস্কারে শ্রেষ্ঠ চলচ্চিত্রসহ সাতটি বিভাগে পুরস্কার লাভ করে।
কাহিনী সংক্ষেপ
সময়টা ১৯৪৭, তৎকালীন পুর্ব পাকিস্তানের ছোট্ট জেলা নড়াইল। শশীভূষণ সেনগুপ্ত নামের এক হিন্দু উকিল (মমতাজউদ্দীন আহমেদ) থাকতেন তার বিধবা বোন অনুপ্রভা (রওশন জামিল), এবং দু’টি ছোট ছেলে-মেয়ে মিনতি ও বিদ্যুৎকে নিয়ে। বাড়ির পাশেই বয়ে চলা নদী চিত্রা। ততদিনে শুরু হয়ে গেছে হিন্দু-মুসলমান সংখ্যাগরিষ্ঠের ভিত্তিতে দেশভাগ। পূর্ব পাকিস্তান থেকে হিন্দু সম্প্রদায়ের লোকজন দেশ ত্যাগ করে চলে যাচ্ছে পশ্চিমবঙ্গে। এ অবস্থায় শশীভূষণের উপরেও দেশত্যাগের চাপ আসতে শুরু করে, কিন্তু তিনি বাপ-দাদার ভিটা ছেড়ে পরদেশে পাড়ি না জমানোর সিদ্ধান্তে অনড়। কিন্তু তার ছোট ছেলে বিদ্যুৎ মুসলমান বন্ধুদের দ্বারা উৎপীড়িত হয়ে কোলকাতা চলে যাবার বায়না শুরু করে। অগত্যা বিদ্যুৎকে পড়াশোনার জন্য কোলকাতা পাঠিয়ে দেন শশীভূষণ। এরপর কিছু সময় কেটে যায়।
১৯৬৪ সাল, শশীভূষণের মেয়ে মিনতি (আফসানা মিমি) ততদিনে বড় হয়ে গেছে। ছোট বেলার খেলার সাথী বাদলের (তৌকীর আহমেদ) সাথে প্রেমের সম্পর্ক গড়ে ওঠে মিনতির। বাদল ঢাকা বিশ্ববিদ্যালয়ে পড়তে গিয়ে জড়িয়ে পড়ে মার্শাল’ল বিরোধী আন্দোলনে। একদিন মিছিলে পুলিশের অতর্কিত গুলিতে মারা যায় বাদল। এরমধ্যে চারিদিকে শুরু হয়ে যায় হিন্দু-মুসলমান সাম্প্রদায়িক দাঙ্গা।
সেই দাঙ্গার শিকার হন শশীভূষণের বিধবা ভাতিজি বাসন্তী। ধর্ষিত হয়ে চিত্রা নদীর পারে আত্মাহুতি দেয় সে। ঘটনাটি শশীভূষণকে মানসিকভাবে দুর্বল করে দেয়। অসুস্থ শশীভূষণ সেই চিত্রা নদীর পাড়েই তার শেষ নিঃশ্বাস ত্যাগ করেন। নিয়তির নির্মম পরিহাসে অবশেষে দেশ ছেড়ে কোলকাতায় পাড়ি জমায় মিনতি ও অনুপ্রভা।
সংগীত
চিত্রা নদীর পারে ছবির সংগীত পরিচালনা করেছেন সৈয়দ সাবাব আলী আরজু।
পুরস্কার
এছাড়া ব্রিটিশ ফিল্ম ইনস্টিটিউটের করা সর্বকালের সেরা ১০ বাংলাদেশী চলচ্চিত্রের সমালোচক ও দর্শকপ্রিয়তা উভয় ক্যাটাগরিতেই রয়েছে এ ছবিটি।
পল গ্রিনগ্রাস
পল গ্রিনগ্রাস|থাম্ব পল গ্রিনগ্রাস (Paul Greengrass; ১৩ আগস্ট ১৯৫৫) হলেন একজন ইংরেজ চলচ্চিত্র পরিচালক, প্রযোজক, চিত্রনাট্যকার ও সাবেক সাংবাদিক। তিনি বাস্তব ঘটনাবলির নাট্যধর্মী চিত্রায়ন এবং তার নিজস্ব হস্ত-ক্যামেরায় দৃশ্য ধারণের জন্য বিখ্যাত। তার শুরুর দিকের চলচ্চিত্র ব্লাডি সানডে ৫২তম বার্লিন আন্তর্জাতিক চলচ্চিত্র উৎসবে স্বর্ণ ভল্লুক জয় করে। তিনি জেসন বর্ন ধারাবাহিকে তিনটি চলচ্চিত্র: দ্য বর্ন সুপ্রিমেসি (২০০৪), দ্য বর্ন আল্টিমেটাম ও জেসন বর্ন (২০১৬) পরিচালনা করেন। তিনি ইউনাইটেড নাইটি থ্রি (২০০৬) চলচ্চিত্রের জন্য শ্রেষ্ঠ পরিচালনা বিভাগে বাফটা পুরস্কার অর্জন করেন এবং শ্রেষ্ঠ পরিচালনার জন্য একাডেমি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র হল গ্রিন জোন (২০১০) ও ক্যাপ্টেন ফিলিপস (২০১৩)। ২০০৪ সালে তিনি ওমাঘ চলচ্চিত্র সহ-রচনা ও সহ-প্রযোজনা করেন, যা ব্রিটিশ একাডেমি টেলিভিশন পুরস্কার অর্জন করে।
প্রারম্ভিক জীবন
গ্রিনগ্রাস ১৯৫৫ সালের ১৩ই আগস্ট ইংল্যান্ডের সারির চিমে জন্মগ্রহণ করেন। তার মাতা শিক্ষক ছিলেন এবং তার পিতা নাবিক ও ব্যবসায়ী ছিলেন। তার ভাই বিখ্যাত ইংরেজ ইতিহাসবেত্তা মার্ক গ্রিনগ্রাস।
তিনি ওয়েস্টকোর্ট প্রাইমারি স্কুল, গ্রেভসেন্ড গ্রামার স্কুল ও সেভেনোয়াকস স্কুলে পড়াশোনা করেন। তিনি ক্যামব্রিজের কুইন্স কলেজে ইংরেজি সাহিত্য বিষয়ে অধ্যয়ন করেন।
নীল জোসেফ
নীল স্ট্যানলি জোসেফ (জন্ম ১৯০৬, মৃত্যুর তারিখ অজানা) একজন শ্রীলঙ্কার ক্রিকেটার যিনি ১৯৩০ এর দশকে শ্রীলঙ্কা জাতীয় ক্রিকেট দলের হয়ে খেলেন। ১৯৩০ সালে অস্ট্রেলিয়ান সফরকারীদের বিপক্ষে ওয়ানডে ম্যাচে ডোনাল্ড ব্র্যাডম্যানের প্রথম বলেই তিনি হিট উইকেটকে বোল্ড আউট করেন।
নীল জোসেফ কলম্বোর রয়েল কলেজে গিয়েছিলেন। ১৯২৫ সালে তিনি তার প্রথম রয়্যাল-থোমিয়ান সেঞ্চুরি করেছিলেন, যা ৪৫ মিনিটের মধ্যে দুর্দান্ত একটি ১১৩ রান করেছিলেন। ১৯২৬ সালে তিনি ১৩৩ রান করেছিলেন। সিরিজটিতে তিনি মোট ৩১৭ রান করে ১৯৫৭ সাল পর্যন্ত অপরাজিত ছিল।
তিনি ১৯৩২ থেকে ১৯৩৫ সালের মধ্যে আটটি প্রথম-শ্রেণীর ম্যাচ সিলোনের হয়ে খেলেছিলেন। ১৯৩৩-৩৪ সালে এমসিসির বিপক্ষে তাঁর সর্বোচ্চ স্কোর ছিল ৭৮, যখন ম্যাচে সিলোনর পক্ষে আর কেউ পৌঁছে না। তিনি ১৯৩৩-৩৩ সালে সিলোন প্রথম ভারতে গিয়েছিলেন ।
ভোলাহাট সরকারি মহিলা কলেজ
ভোলাহাট সরকারি মহিলা কলেজ চাঁপাইনবাবগঞ্জ জেলার ভোলাহাট উপজেলায় অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী ও জাতীয় বিশ্ববিদ্যালয় এর অধীনে পরিচালিত।
ইতিহাস
ভোলাহাট মহিলা মহাবিদ্যালয়টি স্থানীয় জনগণের সাহায্য ও সহযোগিতায় ১৯৯৫ সালে প্রায় ৩ একর জমি উপর ভোলাহাট উপজেলায় প্রথম মহিলা কলেজ স্থাপিত হয়। বর্তমানে কলেজটি জাতীয়করনের তালিকায় নাম রয়েছে। খুব শীঘ্রই সরকারী কলেজ হিসেবে যাত্রা শুরু করবে।
পঠিত বিষয় এবং কোর্স
মাধ্যমিক ও উচ্চ শিক্ষা মাধ্যমিক, রাজশাহী বোর্ডের অধীনে এইচ.এস.সি ও জাতীয় বিশ্ববিদ্যালয়ের অধীনে ডিগ্রী পাশ কোর্স চালু রয়েছে।
আই-লিগ
আই-লিগ (I-League) ভারতীয় ফুটবলের দ্বিতীয় বিভাগ (২০২২ থেকে)। এই প্রতিযোগিতা ২০০৭ সালে ভারতীয় জাতীয় ফুটবল লিগের জায়গায় শুরু হয়েছে। প্রথম বছরে দশটি দল এই লিগে অংশ নেয়। ডেম্পো স্পোর্টস ক্লাব প্রথম বিজয়ীর সম্মান লাভ করে। অন্যদিকে সালগাওকর স্পোর্টস ক্লাব এবং ভিভা কেরালা আই-লিগ প্রথম ডিভিশন থেকে দ্বিতীয় ডিভিশনে নেমে যায়। বর্তমানে আই-লিগে ১২ টি দল প্রতিদ্বন্দ্বিতা করে।
ইতিহাস
১৯৯৬ সালে ভারতে প্রথম ঘরোয়া লিগ শুরু হয়েছিল জাতীয় ফুটবল লিগ নামে পরিচিত। লিগটি ভারতীয় ফুটবলে পেশাদারিত্বের প্রবর্তনের প্রয়াসে শুরু হয়েছিল।
২০০৬-০৭ এনএফএল মরশুমের পরে, ঘোষণা করা হয়েছিল যে জাতীয় ফুটবল লীগ পুনরায় চালু করা হবে এবং ২০০৭-০৮ মৌসুমের আই-লিগ হিসাবে পুনরায় নামকরণ করা হবে।
২০১০ সালের ৯ ডিসেম্বর অল ইন্ডিয়া ফুটবল ফেডারেশন রিলায়েন্স ইন্ডাস্ট্রিজ এবং মার্কিন যুক্তরাষ্ট্রের আন্তর্জাতিক ম্যানেজমেন্ট গ্রুপের সাথে একটি ১৫ বছরের চুক্তি স্বাক্ষর করে। এই চুক্তি আইএমজি-রিলায়েন্সকে স্পনসর, বিজ্ঞাপন, সম্প্রচার, মার্চেন্ডাইজিং, ভিডিও, ফ্র্যাঞ্চাইজিং এবং একটি নতুন ফুটবল লীগ তৈরির অধিকারের একচেটিয়া বাণিজ্যিক অধিকার দিয়েছে। এআইএফএফ জি স্পোর্টসের সাথে পাঁচ বছরের প্রথম দিকে তাদের ১০ বছরের চুক্তি শেষ করার পরে এই চুক্তি হয়েছিল।
ফরম্যাট
২০০৭ সালে লিগ শুরু হওয়ার পর থেকে প্রায় প্রতি বছরই নিয়ম পরিবর্তন হয়েছে। বর্তমানে লিগে ১৩টি দল রয়েছে। প্রতিটি ক্লাব মৌসুমে একে অপরের সাথে দুইবার খেলে, একবার হোম এবং অন্যটি অ্যাওয়ে। মহামারী চলাকালীন এটি ২ মরসুমের জন্য পরিত্যক্ত হয়েছিল। যে দল একটি ম্যাচ জিতবে তারা তিন পয়েন্ট পাবে এবং উভয় দল ড্র করলে এক পয়েন্ট অর্জন করবে। হেরে যাওয়া দলকে কোনো পয়েন্ট দেওয়া হয় না। মৌসুম শেষে সবচেয়ে বেশি পয়েন্ট পাওয়া দলটি লিগ জিতে নেয়। টাই হলে হেড-টু-হেড ফলাফল দেখা হয়, তাতেও টাইব্রেক না হলে গোল পার্থক্য দেখা হয়।
এএফসি পুরস্কার
ডেভেলপিং লিগ সিলভার
সম্প্রচারক
বর্তমানে সর্বভারতীয় ফুটবল ফেডারেশন-এর উদ্যোগে ফেসবুক ও ১স্পোর্টস এটি সম্প্রচার করে থাকে।
এএফসি কাপ
নিয়মানুসারে লিগের চ্যাম্পিয়ন দল এএফসি কাপের গ্রুপ পর্বে খেলার সুযোগ পায়।
২০০৮ মরসুমে ডেম্পো এএফসি কাপের সেমি-ফাইনালে লেবাননের ক্লাব আল-সাফার কাছে হেরে বিদায় নেয়।
এরপর ২০১৩-তে ইস্টবেঙ্গল এএফসি কাপের সেমি-ফাইনালে কুয়েত এসসির কাছে হেরে বিদায় নেয়।
এখনো পর্যন্ত এএফসি কাপে সর্বশ্রেষ্ঠ ফল প্রদর্শনকারী আই-লিগ ক্লাব হল বেঙ্গালুরু এফসি। তারা ২০১৬ এএফসি কাপের ফাইনালে উত্তীর্ণ হয়েছিল, যা ছিল ভারতীয় ফুটবলের যুগান্তকারী ঘটনা। তবে তারা ফাইনালে ইরাকের আল-কুয়া আল-জাউইয়ার কাছে হেরে রানার্স-আপ হয়।
নিম্নে আই-লিগ দলগুলির এএফসি কাপ পারফরম্যান্স তুলে ধরা হল:
এএফসি চ্যাম্পিয়ন্স লিগ
এখনো পর্যন্ত আই-লিগের কোন ক্লাবই এফসি চাম্পিয়নস লিগের গ্রুপ পর্বে উত্তীর্ণ হতে পারেনি, বাছাইপর্বের বাধা টপকাতে অক্ষম হয়েছে। বর্তমানে আই-লিগ থেকে সরাসরি এএফসি চ্যাম্পিয়ন্স লিগে উত্তীর্ণ হবার সুযোগ দেওয়া হয় না।
লালসালু (চলচ্চিত্র)
লালসালু তানভীর মোকাম্মেল পরিচালিত একটি বাংলা চলচ্চিত্র। সৈয়দ ওয়ালিউল্লাহর বিখ্যাত লালসালু উপন্যাস অবলম্বনে ২০০১ সালে এটি তৈরি হয়েছে। ছবিটি একাধিক জাতীয় পুরস্কার লাভ করে। এতে প্রধান চরিত্রে অভিনয় করেছেন রাইসুল ইসলাম আসাদ।
লালসালু একটা সামাজিক সমস্যামূলক বাঙালি চলচ্চিত্র, এর কাহিনী হলঃ যুগ যুগ ধরে শেকড় গাড়া কুসংস্কার ,অন্ধবিশ্বাস ও ভীতির সংগে জীবনাকাংখার দ্বন্দ্ব।গ্রামীণ মানুষের ধর্ম বিশ্বাসকে কাজে লাগিয়ে কেন্দ্রীয় চরিত্র মজিদ এর প্রতারণাজাল বিস্তারের মাধ্যমে, সে কীভাবে সমাজের কর্তা ব্যক্তিত্ব হয়ে ওঠে, সেই কাহিনীই ফুটে উঠেছে এই চলচ্চিত্রে। তার এই সর্বগ্রাসী আত্মচেতনায় সে সঙ্গী করে গ্রামের মাতব্বরকেও। গ্রামে যাতে সুষ্ঠু  শিক্ষার প্রসার ঘটতে না পারে, তাই  শিক্ষিত যুবক আক্কাসের স্কুল বানানোর প্রয়াস  সে কৌশলে দূর করে, এভাবে নিজের অস্তিত্বকে টিকিয়ে রাখার জন্য সে কুসংস্কার, শঠতা ও অন্ধবিশ্বাসের আশ্রয় নেয়, এভাবে কাহিনীর শেষ দিকে ২য় স্ত্রী জমিলার দৃপ্ত চেতনায় মজিদ তার আত্ননিয়ন্ত্রণ এর জায়গাটি খুজে পায়, এবং অনুশোচনায় জর্জরিত হলেও গড়ে তোলে তার মিথ্যার সাম্রাজ্য। এই চলচিত্রে গ্রাম্য মাজার সংস্কৃতির  আগ্রাসনকে গভীর চেতনায় ফুটিয়ে তোলা হয়েছে।
বয়লার
থাম্ব|একটি চলনযোগ্য (মোবাইল) বয়লার থাম্ব| একটি স্থির বয়লার ( [[মার্কিন যুক্তরাষ্ট্র )]] বয়লার হলো একটি বদ্ধ পাত্র যেখানে তরল (সাধারণত পানি) অতি উচ্চ চাপে উত্তপ্ত করা হয়। উত্তপ্ত তরল বা বাষ্প বয়লার থেকে বের হওয়ার পর বিভিন্ন কাজে বা হিটিং অ্যাপ্লিকেশনগুলিতে ব্যবহার করা হয়।    যেমন, জল উত্তাপ, কেন্দ্রীয় হিটিং সিস্টেম, বিদ্যুৎ উৎপাদন, রান্না, শিল্প কারখানা, পয়ঃনিষ্কাশন ব্যবস্থা সহ আর অনেক।
তাপ উৎস
বিদ্যুৎ উৎপাদন কেন্দ্রে বিদ্যুৎ উৎপাদনের জন্য, প্রাথমিকভাবে তাপ উৎস হিসেবে কয়লা, তেল বা প্রাকৃতিক গ্যাসের ব্যবহার হয়। কিছু কিছু ক্ষেত্রে উপজাত হিসেবে উৎপাদিত জ্বালানী যেমন  কার্বন মনোক্সাইড জ্বালানী হিসেবে পোড়ানো যায় বয়লার গরম করার জন্য। বায়োফুয়েল যেমন আখের ছিবড়া, যেখানে প্রচুর পরিমানে রয়েছে তাও ব্যবহার করা যেতে পারে। পারমাণবিক বিদ্যুৎকেন্দ্রে, স্টিম জেনারেটর নামক বয়লারগুলি নিউক্লীয় বিভাজন দ্বারা উৎপাদিত উত্তাপে উত্তপ্ত হয়। যেখানে কোনো ধরনের প্রক্রিয়া দ্বারা প্রচুর পরিমাণে উত্তপ্ত গ্যাস উৎপাদিত হয়, সেখানে কোনো অতিরিক্ত জ্বালানী ব্যবহার না করে বা সামান্য পরিমাণে জ্বালানী ব্যবহার করে রিকভারি স্টিম জেনারেটর ব্যবহার করে সেই উত্তপ্ত গ্যাস বা বাস্প থেকে তাপ পুনরুদ্ধার করে আরও বাস্প তৈরিতে ব্যবহার করা যায়। এধরনের সিস্টেম "কম্বাইন্ড সাইকেল" বিদ্যুৎ কেন্দ্রে ব্যবহার হয়, যেখানে একটি গ্যাস টার্বাইন ও বাস্প বয়লার ব্যবহার করা হয়। এই সমস্ত ক্ষেত্রে দহনকৃত বর্জ্য গ্যাসগুলি বাষ্পচক্রের কার্যকারী তরল থেকে আলাদা থাকে।
উপকরণ
বয়লারের উচ্চচাপ সহনশীল পাত্রটি সাধারণত ইস্পাত এর তৈরী (অথবা সঙ্কর ইস্পাত), অথবা ঐতিহাসিকভাবে লোহার তৈরী। স্টেইনলেস স্টিল, বিশেষত অস্টেনিটিক ধরনের ইস্পাত, সাধারণত ব্যবহার হয় না এর দূর্বলতার কারণে।   তবে, ফেরিটিক স্টেইনলেস স্টিল প্রায়শই সুপারহিটার তৈরিতে ব্যবহৃত হয় যা ফুটন্ত পানির সংস্পর্শে আসে না। এছাড়াও নির্বীজকারী ও জীবাণুনাশক তৈরির জন্য বাস্প উৎপাদনে স্টেইনলেস ইস্পাতের তৈরি বৈদ্যুতিক বয়লার ব্যবহার করা ইউরোপীইয়ান কমিশনের "Pressure Equipment Directive" অনুযায়ী বৈধ।
লাইভ স্টিম মডেলগুলিতে, তামা বা পিতল প্রায়শই ব্যবহৃত হয় কারণ এটি ছোট আকারের বয়লার তৈরীতে খুব সহজেই ব্যবহার করা যায়। ঐতিহাসিক ভাবে, তামা প্রায়শই ফায়ারবক্স বানানোর জন্য ব্যবহৃত হত (বিশেষত বাষ্প লোকোমোটিভ বানানোর জন্য) এর মজবুদ গঠন এবং উচ্চতর তাপ পরিবাহিতা জন্য। তবে, সাম্প্রতিক সময়ে তামার উচ্চমূল্য একে ব্যবহারের অউপযোগী করে তুলেছে। এর বদলে এখন এর বিকল্প হিসেবে সাশ্রয়ী ইস্পাত ব্যবহার করা হচ্ছে।
"বাষ্প যুগ"-এ বয়লার তৈরীর একমাত্র উপাদান ছিল উচ্চ মানের পেটা লোহা, যা সংযোগ করা হতো রিভেট দ্বারা । বিংশ শতাব্দীতে, ইস্পাতে র ব্যবহার বৃদ্ধি পেতে থাকে, যা আরও মজবুদ এবং সাশ্রয়ী, যা ঝালাই করে সংযোগ দেওয়া হতো। এর ফলে খুব সহজেই, খুব কম শ্রমিকের মাধ্যমে দ্রুত বয়লার নির্মাণ করা সম্ভব হয়। পেটা লোহাইয় তৈরী বয়লার আধুনিক দিনের ইস্পাতের তৈরী বয়লারের তুলনায় আনেক ধীরে ধীরে ক্ষয় হতো। এই কারণে পুরাতন পেটা লোহায় তৈরী বয়লারের আয়ু ঝালাইকৃত ইস্পাতের বয়লারের তুলনায় অনেক বেশি হয়।
ঘরে ব্যবহৃত উত্তাপের পাত্র তৈরির জন্য ঢালাই লোহা ব্যবহার করা যেতে পারে। যদিও এই জাতীয় হিটারগুলিকে সাধারণত কিছু দেশে "বয়লার" বলা হয়, তাদের উদ্দেশ্য সাধারণত বাস্প তৈরি করা নয়, বরং গরম জল উৎপাদন করা। এবং তাই এ সমস্ত বয়লার নিম্নচাপে চালিত হয় এবং বাস্প তৈরি হতে বিরত থাকে। ঢালাই লোহা এর ভঙ্গুরতা এটিকে উচ্চ-চাপের বাষ্প বয়লার নির্মানের জন্য অউপযোগী করে তোলে।
শক্তি
বয়লারের তাপের উৎস হলো কাঠ, কয়লা, তেল বা প্রাকৃতিক গ্যাসের মতো কয়েকটি জ্বালানীর দহন । বৈদ্যুতিক বাষ্প বয়লার তাপ উৎপাদনের জন্য ধাতুর রোধ ব্যবহার করে। নিউক্লীয় বিভাজন থেকে উৎপন্ন তাপ ব্যবহার করেও বাস্প উৎপাদন করা যেতে পারে, যা সরাসরি (বিডাব্লিউআর) বা বেশিরভাগ ক্ষেত্রেই বিশেষ তাপ বিনিমায়ক, "স্টিম জেনারেটর" (পিডাব্লিউআর) এর মাধ্যমে করা হয়ে থাকে। তাপ পুনরুদ্ধার বাষ্প জেনারেটর (এইচআরএসজি) অন্যান্য প্রক্রিয়া যেমন গ্যাস টারবাইন থেকে উৎপন্ন তাপ ব্যবহার করে বাস্প উৎপাদন করে।
বয়লার দক্ষতা
বয়লারের দক্ষতা পরিমাপের জন্য দুই পদ্ধতিতে নির্নয় করা সম্ভব।
ইনপুট আউটপুট পদ্ধতি (প্রত্যক্ষ পদ্ধতি)
বয়লার দক্ষতা = প্রাপ্ত ক্ষমতা / প্রয়োগকৃত ক্ষমতা = (Q * (Hg - Hf)) / (q * GCV) * 100%
Q = প্রতি ঘণ্টাইয় বাষ্প প্রবাহের হার - Kg/h
HG = প্রতি কেজি সম্পৃক্ত বাষ্পে এনথ্যাল্পি - Kcal/Kg
Hf = প্রতি কেজি ফিড জলের এনথ্যালপি - Kcal/Kg
GCV = কেজিতে মোট ক্যালোরিফিক মান Kcal/Kg
তাপ হ্রাস পদ্ধতি (পরোক্ষ পদ্ধতি)
পরোক্ষ পদ্ধতিতে বয়লার দক্ষতা পরিমাপ করতে, এই স্থিতিমাপগুলো প্রয়োজন:
কনফিগারেশন
বয়লারগুলি নিম্নলিখিত কনফিগারেশনে শ্রেণিবদ্ধ করা যেতে পারে:
থাম্ব|225x225পিক্সেল| 1950 এর দশকে একটি ভিক্টোরিয়ান রেলওয়ে জে ক্লাসের স্টিম লোকোমোটিভ বয়লার
সুরক্ষা
বয়লারের নিরাপত্তা সংজ্ঞায়িত করতে এবং সুরক্ষিত করতে, কিছু পেশাদার বিশেষায়িত সংস্থা যেমন আমেরিকান সোসাইটি অফ মেকানিকাল ইঞ্জিনিয়ার্স (এএসএমই) স্ট্যান্ডার্ড এবং রেগুলেশন কোড তৈরী করে। উদাহরণস্বরূপ, এএসএমই বয়লার এবং প্রেসার ভেসেল কোড একটি মান যা বয়লার এবং অন্যান্য চাপবাহী জাহাজের সুরক্ষা এবং ডিজাইনের মানগুলির সাথে দিকনির্দেশিকা নিশ্চিত করার জন্য বিধি ও নির্দেশ বিস্তৃত পরিসরে সরবরাহ করে।
ঐতিহাসিকভাবে, প্রকৌশল নীতিগুলি খারাপভাবে বোঝার কারণে বয়লারগুলি অনেক গুরুতর জখম এবং সম্পত্তি ধ্বংসের কারণ ছিল। পাতলা এবং ভঙ্গুর ধাতব শেলগুলি ফেটে যেতে পারে, যখন ভালভাবে ঝালাই বা জোড়া লাহানো হয় তখন বাষ্প বের হয়ে আসতে পারে, যার কারণে ভয়ানক দুর্ঘটনা ঘটতে পারে, কারণ এতে অতি উত্ত চাপে বাষ্প থাকে। জল যখন বাষ্পে রূপান্তরিত হয় তখন এটি তার আসল পরিমাণের চেয়ে ১৬০০ গুণ বেশি প্রসারিত হয় এবং বেগে পাইপের মাধ্যমে প্রবাহিত হয়। এ কারণে, কেন্দ্রীয় উৎস হতে অন্য কোনো স্থানে তাপ এবং শক্তি স্থানন্তরের সর্বোত্তম মাধ্যম বাস্প হলেও সঠিক পানি বিশুদ্ধিকরণ প্ল্যান্টের অভাবে পাইপে স্কেল উৎপাদন এবং ক্ষয়ের কারণে যেখানে এই শক্তি এবং তাপের প্রয়োজন, তাদের সমস্যা হতে পারে। সর্বোপরি, ব্যয় বৃদ্ধির কারণে এবং নিম্নমানের বাষ্প উৎপাদিত হলে, দক্ষতা হ্রাস পায়, প্ল্যান্ট এর স্থায়িত্ব কমিয়ে দেয়, এবং কার্যপরিচালনা কষ্টদায়ক করে তুলে। সবচেয়ে খারাপ, এটি বিপর্যয়ে রুপান্তরিত হতে পারে এবং জীবনহানির কারণ হতে পারে। ভেঙে পরা বা স্থ্যানচ্যুত বয়লার টিউবগুলি প্রচণ্ড গরম বাষ্পও স্প্রে করতে পারে এবং আগুনের স্থান থেকে ধোঁয়া বের করতে পারে, যা আগুনের চেম্বারে কয়লা বোঝাইকারি কর্মীদের আহত করতে পারে। অনেক বড় ফ্যাক্টরিগুলি পরিচালনার জন্য কয়েকশ অশ্বশক্তি সরবরাহকারী অত্যন্ত বড় বয়লারগুলি পুরো ভবনগুলি ধ্বংস করতে পারে।
এমন একটি বয়লার যার ফিডের পানি হ্রাস পেয়েছে এবং বয়লারের পানি ফুটে উঠতে দেওয়া হয়েছে তা অত্যন্ত বিপজ্জনক হতে পারে। যদি ফিডের জলটি খালি বয়লারে প্রেরণ করা হয় তবে আগত জলের ছোট কনা তাতক্ষনিকভাবে উত্তপ্ত ধাতব শেলের সংস্পর্শে এসে ফুটে উঠে এবং এমন একটি ভয়ানক বিস্ফোরণ ঘটায় যা এমনকি সুরক্ষা বাষ্প ভালভ দ্বারা নিয়ন্ত্রণ করা যায় না। মেক-আপ জল সরবরাহ প্রতিস্থাপন করতে পারে তার চেয়ে বড় স্টিম সরবরাহের লাইনের কোন ফুটো দেখা দিলে বয়লার খালি হতে শুরু করতে পারে। হার্টফোর্ড স্টিম বয়লার ইন্সপেকশন অ্যান্ড ইন্স্যুরেন্স সংস্থা, এই সমস্যাটি যাতে না ঘটে, তা রোধে সহায়তা করার পদ্ধতি হিসাবে আবিষ্কার করে হার্টফোর্ড লুপ (১৯১৯ সালে )।
সুপারহিট স্টিম বয়লার
থাম্ব|300x300পিক্সেল| বাষ্প লোকোমোটিভে একটি সুপারহিটেড বয়লার। যখন জল্কে তাপ দেওয়া হয়, তা সম্পৃক্ত বাষ্পে পরিণত হয়, একে ভেজা বাষ্পও বলা হয়, অর্থাৎ এতে সামান্য জলকণা মিশ্রিত থাকে। সম্পৃক্ত বাষ্প, বেশিরভাগ জলীয় বাষ্প নিয়ে গঠিত, সামান্য আকারে কিছু অবাষ্পীয় জল বহন করে। সম্পৃক্ত বাষ্প অনেক উদ্দেশ্যে যেমন রান্না, তাপ এবং পরিচ্ছন্নতার জন্য ব্যবহৃত হয়। তবে তা যন্ত্রাংশে শক্তি সরবরাহ, যেমন জাহাজের পরিচালনা ব্যবস্থা বা বাষ্প লোকমোটিভে শক্তি সরবরাহের জন্য মোটেও কাম্য নয়। এটির কারণ হলো, বাষ্প বয়লার হতে প্রয়োগের স্থানে যাত্রাকালে তাপমাত্রা এবং চাপের হ্রাসের কারণে কিছুটা ঘনীভবন ঘটাবে, যার ফলে তরল জল মেশিনে বহন করা হবে। জলকণা যুক্ত বাষ্প টারবাইন ব্লেডগুলিকে ক্ষতি করতে পারে বা একটি পারস্পরিক বাষ্প ইঞ্জিনের ক্ষেত্রে হাইড্রোস্ট্যাটিক লকের কারণে মারাত্মক যান্ত্রিক ক্ষতি করতে পারে।
কিকলী
নৃত্য শৈলী
অল্প বয়সী মেয়েদের কাছে কিকলী একটি নাচের চেয়ে খেলাধুলা বেশি। দুজন মেয়ে একে অপরের মুখোমুখি দাঁড়ায় এবং তাদের দেহগুলি পেছনের দিকে ঝুঁকিয়ে রাখে, আড়াআড়িভাবে একজন অন্যজনের হাত ধরে থাকে। এই অবস্থানে তাদের বাহু সর্বাধিক প্রসারিত থাকে হাত দৃঢ়ভাবে আবদ্ধ থাকে। এইভাবে তারা দ্রুত ঘুরতে থাকে এবং তাদের দোপাট্টা বাতাসে ভাসমান হয়। গোড়ালিতে পরা কিঙ্কিণী থেকে শব্দ হতে থাকে।  অন্যান্য মহিলারা তালি দিয়ে গান গেয়ে তাদের আরও দ্রুত ঘুরতে উৎসাহ দেয়। কখনও কখনও চারজন কিশোরী এই নৃত্য সম্পন্ন করে। এই নৃত্যের সাথে সম্পর্কিত লোক গানের বিভিন্ন বৈচিত্র্য রয়েছে।
পরিবেশন
কিকলী ক্লীর দি,
পাগ মেরে বীর দি,
দুপাট্টা মেরে ভাই দা,
ফিটে মুন জাওয়াই দা।
নগরচম্পঃ (চম্পা)
চম্পা ( চাম : ꨌꩌꨛꨩ, চংপা; ចាម្ប៉ា  ; Chiêm Thành   বা Chăm Pa ) ছিল স্বাধীন চাম রাজমণ্ডল গুলির একটি সংগ্রহ যা সমসাময়িক মধ্য এবং দক্ষিণ ভিয়েতনামের উপকূল জুড়ে বিস্তৃত ছিল আনুমানিক ২য় শতাব্দী থেকে 1832 সাল পর্যন্ত, যখন এটি তার সম্রাট মিন মাং এর অধীনে ভিয়েতনামী সাম্রাজ্য দ্বারা সংযুক্ত হয়েছিল। রাজ্যটি বিভিন্ন নামে পরিচিত ছিল, যথা,  নগরচম্পঃ ( नगरचम्पः ); আধুনিক চং: ចាម្ប៉ា চম্পা ( ꨌꩌꨛꨩ ); এবং চম্পা ( ចាម្ប៉ា ) ) খমের শিলালিপিতে, চিন-ভিয়েতনামি শব্দভান্ডারে চিম থান এবং চীনা রেকর্ডে ঝ্যাঞ্চেং ( ম্যান্ডারিন : 占城)।
চম্পা এবং চাম রাজ্যগুলি ভিয়েতনাম, দক্ষিণ-পূর্ব এশিয়া এবং সেইসাথে তাদের বর্তমান দিনের ইতিহাসে গভীর ও সরাসরি প্রভাব ফেলে। প্রারম্ভিক চম্পা, আধুনিক ভিয়েতনামের উপকূলে স্থানীয় সামুদ্রিক অস্ট্রোনেশিয়ান চং-ইয় সা হুং সংস্কৃতি থেকে উদ্ভূত। খ্রীষ্টিয় ২য় শতাব্দীর শেষদিকে চম্পার আবির্ভাব দক্ষিণ-পূর্ব এশিয়ার প্রথম দিকের রাষ্ট্রীয় শিল্পের সাক্ষ্য এবং দক্ষিণ-পূর্ব এশিয়া তৈরির গুরুত্বপূর্ণ পর্যায় দেখায়। চম্পার জনগণ ১৭ শতক পর্যন্ত ভারত মহাসাগর এবং পূর্ব এশিয়াকে সংযুক্ত করে এই অঞ্চল জুড়ে লাভজনক বাণিজ্যপথের একটি বিশাল ব্যবস্থা প্রতিষ্ঠা ও বজায় রেখেছিল। চম্পায়, ইতিহাসবিদরাও সাক্ষ্য দেন যে প্রথম এবং প্রাচীনতম স্থানীয় দক্ষিণ-পূর্ব এশীয় ভাষার সাহিত্যের রচিত হয়েছিল 350 খ্রিস্টাব্দ, শতাব্দী দ্বারা প্রথম খমের, সোম, মালয় পাঠের পূর্ববর্তী।
আধুনিক ভিয়েতনাম এবং কম্বোডিয়ার চাম লোকেরা এই সাবেক রাজ্যের প্রধান অবশিষ্টাংশ। তারা চং ভাষায় কথা বলে, এটি মালায়ো-পলিনেশিয়ান ভাষাগুলোর একটি উপপরিবার যা মালয়িক এবং বালি-সাসাক ভাষার সাথে ঘনিষ্ঠভাবে সম্পর্কিত। যদিও কহাম সংস্কৃতি সাধারণত চম্পার বৃহত্তর সংস্কৃতির সাথে জড়িত, তবে রাজ্যে একটি বহুজাতিক জনসংখ্যা ছিল, যার মধ্যে অস্ট্রোনেশিয়ান চামীক -ভাষী জনগণ ছিল যা এর জনসংখ্যার সংখ্যাগরিষ্ঠ অংশ নিয়ে গঠিত। এই অঞ্চলে যারা বসবাস করত তারা হল বর্তমানের চামিক-ভাষী চাম, রাদে এবং জারাই দক্ষিণ ও মধ্য ভিয়েতনাম এবং কম্বোডিয়ার জনগণ; উত্তর সুমাত্রা, ইন্দোনেশিয়ার আচেনিজ, মধ্য ভিয়েতনামের অস্ট্রোএশিয়াটিক বাহনারিক এবং কাতুইক -ভাষী জনগণের উপাদানগুলির সাথে।
চম্পার আগে এই অঞ্চলে লাম্ আপ্ (ভিয়েতনামী) বা লিন্য়ি (林邑) নামে একটি রাজ্য ছিল।, মধ্য চীনা ( ZS ): * liɪm ʔˠiɪp̚ ), যা ১৯২ খ্রিস্টাব্দ থেকে বিদ্যমান ছিল; যদিও লিন্য়ি এবং চম্পার মধ্যে ঐতিহাসিক সম্পর্ক স্পষ্ট নয়। খ্রিস্টীয় ৯ম এবং ১০ম শতাব্দীতে চম্পা তার চরমোৎকর্ষতে পৌঁছেছিল। তারপরে, আধুনিক হ্যানয় অঞ্চলে কেন্দ্রীভূত ভিয়েতনামী রাজনীতি Đại Việt এর চাপে এটির ধীরে ধীরে পতন শুরু করে। ১৮৩২ সালে, ভিয়েতনামের সম্রাট মিন মাং অবশিষ্ট চাম অঞ্চলগুলিকে সংযুক্ত করেন।
খ্রিস্টীয় ৪র্থ শতাব্দীতে প্রতিবেশী হ্বূণনের কাছ থেকে সংঘাত এবং অঞ্চল জয়ের মাধ্যমে গৃহীত হিন্দুধর্ম, বহু শতাব্দী ধরে চাম রাজ্যের শিল্প ও সংস্কৃতিকে রূপ দিয়েছে, যেমনটি অনেক চাম হিন্দু মূর্তি এবং লাল ইটের মন্দির দ্বারা সাক্ষ্য দেওয়া হয়েছে যেগুলি চাম ভূমিতে আড়াআড়ি বিন্দু বিন্দু। Mỹ Sơn, একটি প্রাক্তন ধর্মীয় কেন্দ্র, এবং Hội An, চম্পার অন্যতম প্রধান বন্দর শহর, যা এখন বিশ্ব ঐতিহ্যবাহী স্থান । আজ, অনেক চ্যাম লোক ইসলামকে মেনে চলে, একটি ধর্মান্তরকরণ যা ১০ শতকে শুরু হয়েছিল, শাসক রাজবংশ ১৭ শতকের মধ্যে সম্পূর্ণরূপে বিশ্বাস গ্রহণ করেছিল; তাদের বলা হয় বানি ( নিটুক, আরবি থেকে: বানি )। যাইহোক, তবে, বাচাম ( বাচাম, চিএম তুক) রা আছে যারা এখনও তাদের হিন্দু বিশ্বাস, আচার-অনুষ্ঠান এবং উৎসবগুলিকে ধরে রাখে এবং সংরক্ষণ করে। বাচাম হল বিশ্বের মাত্র দুটি বেঁচে থাকা অ- ভারতীয় মূলনিবাসী হিন্দু জনগোষ্ঠীর মধ্যে একটি, যেখানে হাজার হাজার বছর আগের সংস্কৃতি রয়েছে। অন্যটি ইন্দোনেশিয়ার বালিদ্বীপীয়দের বালিদ্বীপীয় হিন্দুধর্ম।
মজপহিৎ-এর ধ্বজ ও প্রতীকচিহ্ন
মজপহিৎ-এর ধ্বজ ও প্রতীকচিহ্ন
মজপহিৎ পতাকা এবং প্রতীক, রাজকীয় রং এবং মজপহিৎ সাম্রাজ্যকে প্রতিনিধিত্ব করতে ব্যবহৃত হওয়া চিহ্নসমূহকে বোঝায়। যাইহোক, কীভাবে রঙ এবং প্রতীক ব্যবহার করা হয়েছিল এবং উপস্থাপন করা হয়েছিল তা এখনও ইতিহাসবিদদের মধ্যে অধ্যয়ন এবং মতবিরোধের বিষয়।
লাল-সাদা রঙের সংমিশ্রণটি ইন্দোনেশিয়ার নৌবাহিনী দ্বারা, প্রজাতন্ত্র ইন্দোনেশিয়া জাহাজে ( KRI ) নেভাল জ্যাক এবং পেনন হিসাবে, যথাক্রমে " লাঞ্ছ্যন পেরাং" এবং "উলার-উলার পেরাং" নাম দিয়ে ওড়ানো হয়ে থাকে।
সত্যপ্রিয় রায়
সত্যপ্রিয় রায় (১ মার্চ ১৯০৭ - ১১ ফেব্রুয়ারি ১৯৭৮) ছিলেন  পশ্চিমবঙ্গের শিক্ষক ও শিক্ষা আন্দোলনের বিশিষ্ট নেতা।
জন্ম ও শিক্ষা জীবন
সত্যপ্রিয় রায়ের জন্ম ১৯০৭ খ্রিস্টাব্দের ১ মার্চ বৃটিশ ভারতের অধুনা বাংলাদেশের ময়মনসিংহের টাঙ্গাইলে। তিনি ঢাকা বিশ্ববিদ্যালয়ের ইংরাজী ভাষা ও সাহিত্যের কৃতী ছাত্র ছিলেন। তিনি  ময়মনসিংহের  আনন্দমোহন কলেজ থেকে ইংরাজী সাহিত্যে প্রথম শ্রেণীর   স্নাতক ঢাকা বিশ্ববিদ্যালয়ে ১৯২৭ খ্রিস্টাব্দে এম.এ পরীক্ষায় প্রথম হন। এর সঙ্গে তিনি বি.টি পরীক্ষাতেও প্রথম শ্রেণীতে প্রথম হন।
কর্মজীবন
তিনি পাবলিক সার্ভিস কমিশনের পরীক্ষাতে সমান কৃতিত্বে সফল হন। কিন্তু হঠাৎই ১৯২৯ খ্রিস্টাব্দে ময়মনসিংহের মৃত্যুঞ্জয় স্কুলে সহকারী শিক্ষক পদে যোগ দেন। তারপর জাফরগঞ্জ স্কুল  ও চট্টগ্রামের কানুনগোপাড়া স্কুলেও শিক্ষকতা করেন। শেষে ১৯৩৬ খ্রিস্টাব্দে কলকাতার  কালীধন ইনস্টিটিউশনের সূচনাপর্ব থেকেই প্রধান শিক্ষক ছিলেন দীর্ঘদিন। অবসর নেন এই বিদ্যালয় হতেই। সেসময় বিদ্যালয়ের শিক্ষকেরা সামান্য বেতন পেতেন এবং দারিদ্র্য ছিল শিক্ষক সমাজের বহুবর্ষের সঙ্গী। শিক্ষকেরা  ১৯২১ খ্রিস্টাব্দ থেকেই নিখিলবঙ্গ শিক্ষক সমিতি গঠন করে দীর্ঘদিন তাদের অভাব অভিযোগ জানিয়ে আসছিলেন। সত্যপ্রিয় রায় ১৯৩৬ খ্রিস্টাব্দে এই সংগঠনে যুক্ত হন। দুর্ভাগ্যজনক দেশবিভাজন এবং পরবর্তীতে শাসকের ক্ষমতার অহংকার এবং শিক্ষক ও শিক্ষাকর্মীদের সঠিক পথে সংঘবদ্ধ করা সম্ভব হচ্ছিল না। তিনি ১৯৫০ খ্রিস্টাব্দ হতে শিক্ষকদের সম্মানজনক বেতন নির্দিষ্ট করার দাবি নিয়ে বিভিন্ন কর্মসূচির মাধ্যমে সংঘবদ্ধ আন্দোলন শুরু করেন। ১৯৫৪ খ্রিস্টাব্দে সেই আন্দোলনকে নেতৃত্ব দিয়ে কারাবরণ করেন। এছাড়া অন্যান্য গণতান্ত্রিক আন্দোলনে তার বিশেষ ভূমিকা ছিল। ১৯৫৪ খ্রিস্টাব্দে তিনি নিখিলবঙ্গ শিক্ষক সমিতির সম্পাদক হন। ১৯৬৪ খ্রিস্টাব্দ হতে দীর্ঘ তের বৎসর এই সংগঠনের সভাপতি পদে ছিলেন। এক সময়ে তিনি অল ইন্ডিয়া ফেডারেশন অফ এডুকেশন অ্যাসোসিয়েশনে সম্পাদকের দায়িত্ব পালন করেন। ১৯৫৪ খ্রিস্টাব্দে তিনি ওয়েস্ট বেঙ্গল লেজিসলেটিভ কাউন্সিল তথা পশ্চিমবঙ্গ ব্যবস্থাপক পরিষদের শিক্ষক প্রতিনিধি নির্বাচিত হন এবং ওই পরিষদ ১৯৬৯ খ্রিস্টাব্দে বাতিল হওয়া পর্যন্ত তার সদস্য ছিলেন। ১৯৬৬ খ্রিস্টাব্দেও তিনি নিরাপত্তা বন্দী জীবনও কাটিয়েছেন।
১৯৬৭ খ্রিস্টাব্দে পশ্চিমবঙ্গে প্রথম যুক্তফ্রন্ট সরকার গঠনের সময় কলকাতার টালিগঞ্জ বিধানসভায় নির্বাচিত হন। দ্বিতীয় যুক্তফ্রন্ট সরকারের আমলে শিক্ষামন্ত্রী হন। তিনি ১৯৭৭ খ্রিস্টাব্দ থেকে আমৃত্যু পশ্চিমবঙ্গ মধ্য শিক্ষা পর্ষদের প্রশাসকপদে ছিলেন।
সত্যপ্রিয় রায় একজন বিশিষ্ট শিক্ষাব্রতী ব্যক্তিত্ব হয়েও ছিলেন শিক্ষক সমাজের অবিসংবাদিত নেতা। ভারত সরকার ১৯৬৪ খ্রিস্টাব্দে দৌলত সিং কোঠারির নেতৃত্বে শিক্ষা বিষয়ে কমিশন- কোঠারি কমিশন গঠন করলে তাকে সেকেন্ডারি এডুকেশনের টাস্কফোর্সের একজন সদস্য হিসাবে অন্তর্ভুক্ত করা হয়।
শিক্ষক প্রতিনিধি হিসাবে তিনি সংশ্লিষ্ট মহলে দেশে ও বিদেশে পরিচিত ছিলেন - আন্তর্জাতিক স্বীকৃতিও মিলেছিল। তিনি শিক্ষকদের আন্তর্জাতিক সংগঠন- ওয়ার্ল্ড ফেডারেশন অফ টিচার্স ইউনিয়নের (FISE) এর সঙ্গে যুক্ত ছিলেন। সংগঠনের প্রাচ্যের প্রতিনিধি হিসাবে তিনি শ্রীলঙ্কা, জার্মানি সফর করেন। তিনি ১৯৫৭ খ্রিস্টাব্দে তিনি চীন ভ্রমণ করেন সে দেশের শিক্ষক সমাজের আমন্ত্রণে।
মৃত্যু
১৯৭৮ খ্রিস্টাব্দের ১১ ফেব্রুয়ারি সত্যপ্রিয় রায় আকস্মিকভাবে ৭০ বৎসর বয়সে কলকাতায় পরলোক গমন করেন।
খেওড়া
খেওড়া হচ্ছে বাংলাদেশের পূর্ব-মধ্যাঞ্চলের একটি গ্রাম। এটি চট্টগ্রাম বিভাগস্থ ব্রাহ্মণবাড়িয়া জেলার কসবা উপজেলার মেহারী ইউনিয়নের অন্তর্ভূক্ত। প্রশাসনিকভাবে গ্রামটি মেহারী ইউনিয়নের ৭ ও ৮নং ওয়ার্ডে বিভক্ত। হিন্দু আধ্যাত্মিক সাধিকা মা আনন্দময়ীর জন্মস্থান হিসেবে গ্রামটি পরিচিত।
জনসংখ্যা
২০১১ সালের আদমশুমারি অনুযায়ী দুইটি ওয়ার্ড মিলিয়ে খেওড়া গ্রামের মোট জনসংখ্যা ৩৬৯৭ জন।
ভৌগোলিক অবস্থান
খেওড়া গ্রামের পশ্চিমে পুরকুইল গ্রাম, দক্ষিণ-পশ্চিম দিকে বাহার আটা, দক্ষিণে বামুটিয়া ও বুগীর গ্রাম, পূর্বে সোনারগাঁও ও দেলী গ্রাম, উত্তর-পূর্বে পাতাইসার গ্রাম অবস্থিত। এগুলোর মধ্যে পুরকুইল, বাহার আটা ও বামুটিয়া গ্রাম একই ইউনিয়নভূক্ত, অন্যদিকে বুগীর, সোনারগাঁও, দেলী ও পাতাইসার গ্রাম খাড়েরা ইউনিয়নভূক্ত।
শিক্ষাপ্রতিষ্ঠান
এই গ্রামে একটি এমপিও-ভূক্ত উচ্চ বিদ্যালয় ও দুইটি সরকারি প্রাথমিক বিদ্যালয় রয়েছে। এছাড়া একাধিক কিন্ডারগার্টেন বিদ্যালয় ও হিফ্‌জ মাদ্রাসা রয়েছে।
সুদাতেনল্যান্ড
সুদাতেনল্যান্ড (/ suːˈdeɪtənlænd /); জার্মান: [ zuˈdeːtn̩ˌlant ]; হল সাবেক চেকোস্লোভাকিয়া-র উত্তর, দক্ষিণ এবং পশ্চিম অঞ্চলের ঐতিহাসিক জার্মান নাম যেখানে মূলত সুদাতেন জার্মান-রা বসবাস করত। এই জার্মান ভাষাভাষী-রা অস্ট্রিয়ান সাম্রাজ্য এর সময় থেকেই বোহেমিয়া, মোরাভিয়া এবং চেক সাইলেসিয়া সীমান্তবর্তী জেলাগুলোতে প্রাধান্য পেয়েছিলেন।
"সুদাতেনল্যান্ড" শব্দটি বিংশ শতাব্দীর প্রথমভাগ পর্যন্ত অস্তিত্ব পায়নি এবং শতাব্দীর প্রায় দুই দশক ধরে জনপ্রিয়তা পায়নি যতদিন না পর্যন্ত প্রথম বিশ্বযুদ্ধ এর পরে জার্মান অধ্যুষিত অস্ট্রিয়া-হাঙ্গেরি ভেঙে দেওয়া হয়েছিল এবং সুদাতেন জার্মানরা নিজেদের নতুন দেশ চেকোস্লোভাকিয়া তে বসবাস করতে আবিষ্কার করেছিল। ১৯৩৮ সালের সুদাতেন সংকট নাৎসি জার্মানি-র প্যান-জার্মানবাদী দাবী দ্বারা উস্কে দেওয়া হয়েছিল যে সুদাতেনল্যান্ডকে জার্মানির সাথে যুক্ত করা উচিত, যা পরবর্তীকালে মিউনিখ চুক্তি-র পরে ঘটেছিল। সীমান্তের কিছু অংশ পোল্যান্ড আক্রমণ করেছিল এবং এর অধীনে ছিল। দ্বিতীয় বিশ্বযুদ্ধ এর পরে যখন চেকোস্লোভাকিয়া পুনর্গঠন করা হয়েছিল, তখন সুদাতেন জার্মানদের দেশত্যাগে বাধ্য করা হয়েছিল এবং আজ অঞ্চলটিতে চেক ভাষাভাষীরা প্রায় একচেটিয়াভাবে বসবাস করে।
সুদাতেনল্যান্ড শব্দটি ল্যান্ডের সাথে একটি জার্মান শব্দের মিশ্রণ, যেখানে ল্যান্ড অর্থ "দেশ", এবং সুদাতেন শব্দটি সুদাতেন পর্বতমালা-র নাম হতে উদ্ভূত, যা উত্তরের চেক সীমান্ত এবং নিম্ন সাইলেসিয়া (বর্তমানে পোল্যান্ড-এ) বরাবর অবস্থিত। তবে সুদাতেনল্যান্ড এই পর্বতমালাগুলোর বাইরেও বেশ কয়েকটি অঞ্চল ঘিরে রেখেছে।
কার্লোভী ভেরি, লিবেরেক, ওলোমুক, মোরাভিয়া-সাইলেসিয়া এবং উস্তি নাদ লেবেম নামক এখনকার চেক অঞ্চলের অংশগুলো বর্তমানে সুদাতেনল্যান্ড অঞ্চলে রয়েছে।
প্রারম্ভিক উৎপত্তি
সেল্টিক এবং বোয়াই উপজাতিগুলো এখানে বসতি স্থাপন করেছিল এবং এই অঞ্চলটি দ্বিতীয় শতাব্দীতে টলেমাইওস এর মানচিত্রে উল্লেখ করা হয়েছিল। মার্কোমান্নি নামক জার্মান উপজাতি পরবর্তী শতাব্দীগুলোতে এই অঞ্চলের সম্পূর্ণ ভূখণ্ডে প্রাধান্য বিস্তার করেছিল। এই উপজাতিগুলো ইতোমধ্যে ব্রনো-র মতো শহর তৈরি করেছিল, তবে অভিপ্রয়াণ কাল চলাকালে এরা পশ্চিমের দিকে চলে যায়। খ্রিস্টীয় ৭ম শতাব্দীতে স্লাভিক লোকেরা সামো রাজ্যের অধীনে এখানে এসেছিল এবং একত্রিত হয়েছিল। পরে উচ্চ মধ্যযুগ-এ জার্মানরা এই কম জনবহুল সীমান্ত অঞ্চলে বসতি স্থাপন করেছিল। মধ্যযুগ এ ডুচি এবং চেক রাজ্যের বোহেমিয়া অঞ্চলের পার্বত্য সীমান্তে অবস্থিত অঞ্চলগুলোতে অভিপ্রয়াণ কাল থেকে মূলত পশ্চিম স্লাভিক চেক-রা বসতি স্থাপন করেছিল। পশ্চিমে বোহেমিয়ান অরণ্য এর পাশাপাশি, চেক ভূখণ্ড জার্মান স্লাভিক উপজাতির বাভারিয়া এবং ফ্রাঙ্কোনিয়া-র স্টেম ডুচির সাথে সীমান্তবর্তী ছিল; মধ্যযুগীয় জার্মান রাজ্য বোহেমিয়ান-মোরাভিয়ান পার্বত্য অঞ্চল এর দক্ষিণে এবং ওরে পর্বতমালা পেরিয়ে উত্তর মেইসেন অঞ্চলে সংলগ্ন অস্ট্রিয়ান ভূখণ্ডে-ও প্রতিষ্ঠিত হয়েছিল। ওসটেডলং (পূর্বাঞ্চলের বন্দোবস্ত) চলাকালীন ১৩ তম শতাব্দীর পর থেকে জার্মান উপনিবেশ সুদাতেস পর্বতমালার উত্তরের উচ্চ লুসিয়াটিয়া অঞ্চলে এবং সাইলিসিয়ার ডুচি তে অগ্রসর হতে থাকে।
ত্রয়োদশ শতাব্দীর দ্বিতীয়ার্ধের প্রথম থেকে এই বোহেমিয়ার সীমান্ত অঞ্চলগুলোতে আদি জার্মান রা বসতি স্থাপন করেছিল, যাদের প্রেমিস্লিড বোহেমিয়ান রাজা নিমন্ত্রণ করেছিলেন - বিশেষত দ্বিতীয় অটোকার দ্বিতীয় (১২৫৩–১২৭৮) এবং ওয়েনসেশ্লাউস দ্বিতীয় (১২৭৮-১৩০৫)। ১৩০৬ সালে প্রেমিস্লিড রাজবংশের বিলুপ্তির পরে, বোহেমিয়ান অভিজাতবর্গ জন অফ লুক্সেমবার্গ কে তার প্রতিদ্বন্দ্বী ডিউক হেনরি অফ করিন্থিয়া-র বিরুদ্ধে রাজা হিসাবে সমর্থন করেছিল। ১৩২২ সালে বোহেমিয়ার রাজা জন পশ্চিমের সাবেক সার্বভৌম ইগারল্যান্ড অঞ্চলটি (তৃতীয়বারের মতো) অধিগ্রহণ করেছিলেন এবং ১৯৩৫ সালের ট্রেন্টশিন চুক্তি অনুসারে পোল্যান্ডের রাজা তৃতীয় ক্যাসিমির এর দ্বারা স্বীকৃত বেশিরভাগ পাইয়াস্ট সাইলেসিয়ান ডুচিদের স্থানান্তর করতে সক্ষম হন। তার পুত্র বোহেমিয়ান রাজা চতুর্থ চার্লস, ১৩৪৬ সালে রোমানদের রাজা নির্বাচিত হয়েছিলেন এবং ১৩৫৫ সালে রোমান সাম্রাজ্য এর মুকুট অর্জন করেছিলেন। তিনি লুসাশিয়াস-কে বোহেমিয়ান ভূখণ্ড-এ যুক্ত করেছিলেন, যা তৎকালে উল্লেখযোগ্য জার্মান জনসংখ্যার সাথে বিশাল অঞ্চল নিয়ে গঠিত ছিল।
পার্বত্য সীমান্তবর্তী অঞ্চলে জার্মান বসতি স্থাপনকারীরা ফরেস্ট গ্লাস(মধ্যযুগীয় জার্মান কাঁচ) এর বড় উৎপাদনশিল্প গড়ে তুলেছিলেন। জার্মান জনসংখ্যার পরিস্থিতি হুসাইট যুদ্ধ(১৪১৯–১৪৩৪) দ্বারা আরও খারাপ হয়েছিল, যদিও হুসাইট বিদ্রোহীদের মধ্যে কিছু জার্মান ছিল।
ততক্ষণে জার্মানরা পার্বত্য বোহেমিয়ার সীমান্ত অঞ্চলগুলোর পাশাপাশি নিম্নভূমির শহরগুলোতে বসতি স্থাপন করেছিল; মূলত দক্ষিণ বোহেমিয়ান এবং দক্ষিণ মোরাভিয়ান অঞ্চল, ব্রনো, জিহলাভা, সেস্কি বুদেজোভিস এবং পশ্চিম বোহেমিয়ান প্লাজেন অঞ্চল এ বাভারিয়ান বংশোদ্ভূত মানুষ; জাটেক ফ্র্যাঙ্কোনিয়ান গোষ্ঠী; পার্শ্ববর্তী উত্তর বোহেমিয়া সংলগ্ন উচ্চ স্যাক্সনস, যেখানে স্যাকসন ইলেক্টোরেট এর সাথে সীমানা ১৪৫৯ সালের পিস অফ ইগার দ্বারা নির্ধারিত হয়েছিল; ক্লাডসকো বিভাগ, সুইটভি এবং ওলোমুক এর মোরাভিয়ান – সাইলেসিয়ান অঞ্চল সংলগ্ন সুদাতেস অঞ্চলে জার্মান সাইলেসিয়ান-রা। প্রাগ শহরে ১৭ শতকের শেষ তৃতীয়াংশ থেকে ১৮৬০ সাল অবধি জার্মান-ভাষী সংখ্যাগরিষ্ঠতা ছিল, তবে ১৯১০ এর পরে জার্মান ভাষীদের অনুপাত জনসংখ্যার ৬.৭ শতাংশ হয়ে দাঁড়িয়েছিল।
অন্যদিকে, রোমান্টিকতাবাদ আন্দোলনের সময় জাতীয় উত্তেজনা সৃষ্টি হয়, উভয়ই ফ্রান্টিসেক পালেকি দের মত চেক রাজনীতিবিদদের এবং প্যান-জার্মানবাদী কর্মীদের দ্বারা উত্থাপিত জার্মান প্রশ্ন-এ বিকশিত অস্ট্রোস্লাভিজম আদর্শ এর আকারে। চেক ও জার্মান জাতীয়তাবাদীদের মধ্যে দ্বন্দ্বগুলো ১৯ শতকে উত্থিত হয়েছিল, উদাহরণস্বরূপ ১৮৪৮ সালের বিপ্লবসমূহ: যখন বোহেমিয়া এবং মোরাভিয়ার জার্মান-ভাষী জনসংখ্যা একটি জার্মান রাষ্ট্র গঠনে অংশ নিতে চেয়েছিল, তখন চেক-ভাষী জনগণ জোর করেছিল বোহেমিয়াকে এমন পরিকল্পনার বাইরে রাখতে। বোহেমিয়ান রাজ্য প্রথম বিশ্বযুদ্ধ এর পরে ভেঙে যাওয়া পর্যন্ত অস্ট্রিয়ান সাম্রাজ্য এবং অস্ট্রিয়া-হাঙ্গেরি-র একটি অঙ্গ ছিল।
নামের উৎপত্তি
ক্রমবর্ধমান জাতীয়তাবাদের প্রেক্ষিতে, বিংশ শতাব্দীর গোড়ার দিকে "সুদাতেনডু্চ"(সুদাতেন জার্মান) নামটি আত্মপ্রকাশ করেছিল। এটি মূলত অস্ট্রো-হাঙ্গেরিয়ান সাম্রাজ্যের মধ্যে জার্মানদের তিনটি গ্রুপিংয়ের বৃহত্তর শ্রেণিবিন্যাসের একটি অংশ হিসাবে গঠিত হয়েছিল, যার মধ্যে "আলপাইন ডুচেন"(আলপাইন জার্মান)ও অন্তর্ভুক্ত ছিল যা পরবর্তীকালে অস্ট্রিয়া প্রজাতন্ত্র হয়েছিল, এছাড়াও হাঙ্গেরির "বালকানডুচ"(বালকান জার্মানস) এবং এর পূর্বের অঞ্চলগুলো ছিল। এই তিনটি শব্দের মধ্যে কেবল বোহেমিয়ার সাথে নৃতাত্ত্বিক এবং সাংস্কৃতিক দ্বন্দ্বের কারণেই "সুদাতেনডু্চ" শব্দটি বহাল ছিল।
প্রথম বিশ্বযুদ্ধ এবং এর ফলাফল
প্রথম বিশ্বযুদ্ধ এর সময়, পরবর্তীকালে সুদাতেনল্যান্ড হিসাবে পরিচিতি পাওয়া অংশে অস্ট্রিয়া-হাঙ্গেরি-র অন্যান্য জার্মান-ভাষী অঞ্চলের তুলনায় যুদ্ধের মৃত্যুহার অনেক বেশি ছিল এবং কেবল জার্মান দক্ষিণ মোরাভিয়া এবং কারিনথিয়া এর চেয়ে কম ছিল। এ অঞ্চলের প্রতি এক হাজার জনের চৌত্রিশজনকে হত্যা করা হয়েছিল।
প্রথম বিশ্বযুদ্ধের শেষে অস্ট্রিয়া-হাঙ্গেরি ভেঙে যায়। ১৯১৮ সালের অক্টোবরের শেষের দিকে বোহেমিয়ান রাজ্যের ভূমি এবং হাঙ্গেরির রাজ্যের অন্তর্ভুক্ত অঞ্চলগুলোর সমন্বয়ে একটি স্বাধীন চেকোস্লোভাক রাষ্ট্র ঘোষণা করা হয়েছিল। ইম্পেরিয়াল কাউন্সিল(রেখস্রাট) এর‌ বোহেমিয়া, মোরাভিয়া এবং সাইলেসিয়ার জার্মান প্রতিনিধিরা মার্কিন প্রেসিডেন্ট উড্রো উইলসন এর চৌদ্দ দফা এর কথা উল্লেখপূর্বক নিজেদের আত্মনিয়োগ এর দাবী জানান এবং জার্মান-ভাষী অঞ্চলগুলোকে নতুন জার্মান অস্ট্রিয়া প্রজাতন্ত্রের ‌সাথে যুক্ত করার চেষ্টা করেছিলেন, যা নিজেই ওয়েমার জার্মানিতে যোগদানের লক্ষ্য নিয়েছিল।
বোহেমিয়ান রাজ্য-এর পূর্বের ভূমিগুলো-র জার্মান-ভাষী অংশগুলো একটি নব নির্মিত চেকোস্লোভাকিয়া তে রয়ে গিয়েছিল, যা ছিল বহু দেশের বহু-জাতিগত রাষ্ট্র: চেক, জার্মান, স্লোভাক, হাঙ্গেরীয়, পোলিশ এবং রুথেনীয়। ১৯১৮ সালের ২০ সেপ্টেম্বর প্রাগ সরকার সুদাতেনল্যান্ডের পক্ষে যুক্তরাষ্ট্র এর মতামত জিজ্ঞাসা করে। রাষ্ট্রপতি উড্রো উইলসন রাষ্ট্রদূত আর্কিবাল্ড কুলিজকে চেকোস্লোভাকিয়া তে প্রেরণ করেছিলেন। কুলিজ জার্মান বোহেমিয়ান বিক্ষোভের সাক্ষী হওয়ার পরে, কুলিজ বোহেমিয়ার কিছু জার্মান-ভাষী অংশ জার্মানি(চেব) এবং অস্ট্রিয়া(দক্ষিণ মোরাভিয়া এবং দক্ষিণ বোহেমিয়া)-কে দেয়ার সম্ভাবনার পরামর্শ দিয়েছিলেন। তিনি জোর দিয়েছিলেন যাতে পশ্চিম ও উত্তর বোহেমিয়ার জার্মান জনবহুল অঞ্চলগুলো চেকোস্লোভাকিয়ার মধ্যেই থাকে। প্যারিসে আমেরিকান প্রতিনিধি দলের প্রধান কূটনীতিক হিসাবে অ্যালেন ডুলস চেকোস্লোভাক কমিশনে চেক ভূমির ঐক্য রক্ষায় জোর দিয়েছিলেন এবং কুলিজের প্রস্তাব অনুসরণ না করার সিদ্ধান্ত নিয়েছিলেন।
চারটি আঞ্চলিক সরকারি প্রদেশ গঠন করা হয়েছিল:
প্যারিস পিস কনফারেন্স এ মার্কিন কমিশন একটি ঘোষণা জারি করেছিল যা "চেক দেশগুলোর ঐক্য"‌‌‌‌ এর জন্য সর্বসম্মত সমর্থন দেয়। বিশেষত প্রজ্ঞাপনে বলা হয়েছে:
"কমিশন ... এর সুপারিশে সর্বসম্মত ছিল যে জার্মান-বোহেমিয়ানদের দ্বারা বাসিত সমস্ত অঞ্চলকে পৃথক করা চেকোস্লোভাকিয়াকে কেবল বড় বিপদগুলির মুখেই উন্মোচিত করবে না, একইসাথে জার্মানরা তাদের জন্য সমানভাবে বিরাট সমস্যা তৈরি করবে। একমাত্র কার্যকর সমাধান ছিল এই জার্মানদের চেকোস্লোভাকিয়ায় অন্তর্ভুক্ত করা।"
মোরাভিয়াসহ ব্রোনো, জিহলাভা এবং ওলোমুক-এ জার্মানভাষী সংখ্যালঘুরা তাদের মাতৃভাষা অনুসারে জার্মান অস্ট্রিয়ার সাথে তাদের সংযুক্তির চেষ্টা করেছিল, কিন্তু ব্যর্থ হয়েছিল। তারপরও চেকরা জার্মান বোহেমিয়ানদের আকাঙ্ক্ষাকে প্রত্যাখ্যান করেছিল এবং ৯০% (১৯২১ সালের হিসাবে) জাতিগত জার্মানদের উপস্থিতি সত্ত্বেও তাদের রাজ্যে জাতিগত জার্মানদের দ্বারা বসবাসকারী ভূমিগুলোকে অন্তর্ভুক্ত করার দাবি করেছিল (যার ফলে সমস্ত চেকোস্লোভাকিয়ায় ২৩.৪% জার্মান উপস্থিত থাকলো), যা সবসময় বোহেমিয়ান রাজ্যের অংশ ছিল। ১৯১৯ সালে সেন্ট জার্মেইন এর চুক্তি চেকোস্লোভাকিয়ায় জার্মান-ভাষী অঞ্চলগুলোর অন্তর্ভুক্তির বিষয়টি নিশ্চিত করে। পরবর্তী দুই দশক ধরে, সুদাতেনল্যান্ডের কিছু জার্মান চেকোস্লোভাকিয়া থেকে জার্মান-অধ্যুষিত অঞ্চলগুলোকে পৃথক করার পক্ষে প্রচেষ্টা অব্যাহত রেখেছিলেন।
চেকোস্লোভাক প্রজাতন্ত্রের অভ্যন্তরে (১৯১৮-১৯৩৮)
১৯১২ সালের ফেব্রুয়ারির আদমশুমারি অনুসারে, চেকোস্লোভাকিয়ায় ৩,১২৩,০০০ জার্মানভাষী বাস করত যা মোট জনসংখ্যার ২৩.৪%। চেক এবং জার্মান ভাষী সংখ্যালঘুদের মধ্যে বিতর্কগুলো ১৯২০ এর পুরো দশকজুড়ে স্থায়ী ছিল এবং ১৯৩০-এর দশকে তীব্রতর হয়েছিল।
মহামন্দার সময় জার্মান সংখ্যালঘু দ্বারা জনবহুল বেশিরভাগ পার্বত্য অঞ্চল এবং চেকোস্লোভাকিয়া-র অন্যান্য সীমান্তবর্তী অঞ্চলগুলো দেশের অভ্যন্তরীন ইস্যুর চেয়ে অর্থনৈতিক মন্দায় বেশি ক্ষতিগ্রস্ত হয়েছিল। স্বল্পোন্নত অঞ্চলের (রুথেনিয়া, মোরাভিয়ান ওয়ালাচিয়া) বিপরীতে, সুদাতেনল্যান্ডে অতিরিক্ত রফতানি-নির্ভর শিল্পের ব্যাপক বাজার ছিল (যেমন কাচের কাজ, টেক্সটাইল শিল্প, কাগজ তৈরি এবং খেলনা তৈরির শিল্প)। অলংকার এবং গ্লাস তৈরি শিল্পের ষাট শতাংশ সুদাতেনল্যান্ডে অবস্থিত, এই সেক্টরের ৬৯% কর্মচারী ছিলেন জার্মানভাষী ছিলেন এবং অলংকার শিল্পের ৯৫% এবং অন্যান্য কাচ সরঞ্জামের ৭৮% রফতানির জন্য উৎপাদিত হতো। কাচ শিল্প ব্যয় ক্ষমতা হ্রাস এবং অন্যান্য দেশের প্রতিরক্ষামূলক ব্যবস্থা দ্বারা প্রভাবিত হয়েছিল এবং অনেক জার্মান শ্রমিক তাদের কাজ হারিয়েছিল।
উচ্চ বেকারত্ব, সেইসাথে বিদ্যাপীঠ এবং সমস্ত গনস্থনে চেকদের আধিপত্য জনগণকে ফ্যাসিবাদ, সাম্যবাদ এবং জার্মান তাৎপর্যবাদ এর মতো জনপন্থী ও চরমপন্থী আন্দোলনের প্রতি আরও উম্মুখী করেছিল। এই বছরগুলোতে, জার্মান জাতীয়তাবাদীদের দলগুলো এবং পরে সুদাতেন জার্মান জাতীয় সমাজতান্ত্রিক দল (এসডিপি) তাদের মৌলিক দাবি দ্বারা চেকোস্লোভাকিয়ার জার্মানদের মধ্যে ব্যাপক জনপ্রিয়তা অর্জন করেছিল।
সুদাতেন সংকট
হিটলারের ক্রমবর্ধমান আগ্রাসন চেকোস্লোভাক সামরিক বাহিনীকে ১৯৩৬ সালে অস্থিরতাময় সীমান্ত অঞ্চলটি রক্ষার জন্য ব্যাপক সীমান্ত ঘাঁটি তৈরি করতে প্ররোচিত করেছিল। ১৯৩৮ সালের মার্চ মাসে অস্ট্রিয়া নাৎসি জার্মানির তৃতীয় রাজত্ব এর অন্তর্ভুক্ত হওয়ার পরপরই হিটলার "সুদাতেন সংকট" কে উসকে দিয়ে নিজেকে চেকোস্লোভাকিয়ায় বসবাসরত নৃতাত্ত্বিক জার্মানদের পরিচালক দাবি করেন। পরের মাসে, কোনরাড হেনলেইন এর নেতৃত্বে সুদাতেন নাৎসিরা স্বায়ত্তশাসনের জন্য আন্দোলন শুরু করে। ২৪ এপ্রিল ১৯৩৮-এ এসডিপি কার্লসবাদ প্রোগ্রাম ঘোষণা করে, যা আট দফায় সুদাতেন জার্মান এবং চেক জনগণের মধ্যে সম্পূর্ণ সমতা দাবি করেছিল। ১৯৩৮ সালের ৩০ জুন সরকার এই দাবিগুলো মেনে নিয়েছিল।
আগস্টে, ব্রিটিশ প্রধানমন্ত্রী নেভিল চেম্বারলাইন লর্ড রুনসিমানকে চেকোস্লোভাকিয়ায় মিশন এ প্রেরণ করেছিলেন, তিনি চেকোস্লোভাক সরকার এবং সুদাতেনল্যান্ডের জার্মানদের মধ্যে কোনো সমঝোতা করতে পারেন কিনা তা দেখার জন্য। লর্ড রুনসিমান প্রথম দিনে রাষ্ট্রপতি বেনেস ও প্রধানমন্ত্রী মিলান হোডজাদের সাথে বৈঠকের পাশাপাশি হেনলেইনের এসডিপি থেকে সুদাতেন জার্মানদের সাথে সরাসরি বৈঠকে বসার কথা ছিল। পরের দিন তিনি ডাঃ এবং এমএম বেনেসের সাথে সাক্ষাত করেছিলেন এবং পরে তার হোটেলে অ-নাৎসি জার্মানদের সাথে দেখা করেছিলেন।